ওদালগুৰি জিলাৰ অন্তৰ্গত ওদালগুৰি উচ্চতম মাধ্যমিক বিদ্যালয়ৰ অষ্টম শ্ৰেণীৰ ছাত্ৰী ফুলমণি দৈমাৰীক অসম অপেছাদাৰী মুষ্টিযুদ্ধ সংস্থাৰ ১০ জনীয়া অসম দলটোত চামিল কৰা হৈছে।
চলিত বৰ্ষৰ ছেপ্টেম্বৰ মাহৰ ২ৰ পৰা ৭ তাৰিখলৈকে মহাৰাষ্ট্ৰৰ নাগপুৰত অনুষ্ঠিত হ'বলগীয়া প্ৰথম বিএফআই ছাব-জুনিয়ৰ গাৰ্লছ' নেশ্যনেল চেম্পিয়নশ্বিপত এই দলটোৱে অসমক প্ৰতিনিধিত্ব কৰিব।
'মহাৰাষ্ট্ৰ বক্সিং এছোচিয়েশ্যনে' (MBA) 'বক্সিং ফেডাৰেশ্যন অব ইণ্ডিয়া'ৰ প্ৰথম ছাব-জুনিয়ৰ (১৫ বছৰ অনূৰ্ধ্ব) মহিলা ৰাষ্ট্ৰীয় বক্সিং প্ৰতিযোগিতাখন অনুষ্ঠিত কৰিব।
ফুলমণিক আজি ওদালগুৰি উচ্চতম মাধ্যমিক বিদ্যালয়ৰ শিক্ষক আৰু ছাত্ৰ-ছাত্ৰীসকলে সম্বৰ্ধনা জ্ঞাপন কৰিছে আৰু বিএফআই ছাব-জুনিয়ৰ গাৰ্লছ' নেশ্যনেল চেম্পিয়নশ্বিপত বিজয়ী হোৱাটো কামনা কৰিছে।
বৰ্তমান ফুলমণিৰ প্ৰশিক্ষক তথা ওদালগুৰিত অৱস্থিত ধানেশ্বৰ বসুমতাৰী মুষ্টিযুদ্ধ প্ৰশিক্ষণ কেন্দ্ৰৰ (Dhaneswar Basumatary Boxing Training Centre) ধানেশ্বৰ বসুমতাৰীয়ে ফুলমণিক আগন্তুক প্ৰতিযোগিতাৰ বাবে প্ৰয়োজনীয় প্ৰশিক্ষণ প্ৰদান কৰি আছে।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
অস্কাৰলৈ ৰাজামৌলীৰ 'আৰআৰআৰ'! ভিজুৱেল ইফেক্ট শাখাত মনোনয়ন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
